**Nájomná zmluva na pozemok**

Zmluvné strany

Prenajímateľ: **Obec Zborov**

**Lesná 10, 086 33 Zborov**

**zast. Mgr. Ján Šurkala, PhD., starosta obce**

**IČO 322741**

**DIČ: 2020624804**

**Bankové spojenie: Všeobecná úverová banka a. s. Bratislava,**

 **pobočka Bardejov**

**číslo účtu (IBAN): SK46 0200 0000 0000 0072 6522**

(ďalej len „ prenajímateľ")

Nájomca: [doplní uchádzač:

- v prípade FO: Meno, Priezvisko, Adresa trvalého pobytu, rod. čís., čís. OP, tel. a e-mail. kontakt;

- v prípade PO: Názov, Adresa sídla, IČO, DIČ, tel. a e-mailový kontakt.]

(ďalej len „ nájomca")

(prenajímateľ a nájomca spolu ako aj „zmluvné strany“ a každý samostatne aj ako „zmluvná strana“)

sa dohodli na uzavretí tejto Nájomnej zmluvy na pozemok (ďalej len „zmluva“) v zmysle § 663 a nasl. zákona č. 40/1964 Zb. Občiansky zákonník v platnom znení, za nasledovných podmienok:

**Článok I.**

**Predmet zmluvy**

1. Prenajímateľ je výlučným vlastníkom nehnuteľnosti, a to parcely C KN 1 687/2 o celkovej výmere 979 m2 , druh pozemku: ostatná plocha, ktorá sa nachádza v k. ú. Zborov, obci Zborov, okres Bardejov a je zapísaná Okresným úradom Bardejov, Katastrálnym odborom na LV
č. 1 (ďalej len „nehnuteľnosť" alebo „predmet nájmu").

2. Touto zmluvou sa prenajímateľ zaväzuje prenechať časť nehnuteľnosti nájomcovi o výmere a v tvare špecifikovanom GO plánov (tvoriacim prílohu tejto zmluvy), aby ho dočasne užíval
a nájomca sa zaväzuje prenajímateľovi zaplatiť odplatu, teda nájomné, ktoré je bližšie špecifikovaná v čl. III. tejto zmluvy.

**Článok II.**

**Účel nájmu**

1. Účelom nájmu je využitie pozemku za účelom [doplní uchádzač].

2. Dohodnutý účel nájmu môže nájomca meniť len s predchádzajúcim písomným súhlasom prenajímateľa.

**Článok III.**

**Nájomné**

1. Zmluvné strany sa dohodli, že nájomca je povinný platiť prenajímateľovi za nájom predmetu nájmu nájomné vo výške [doplní uchádzač] EUR (slovom: [doplní uchádzač] EUR) / m2 / rok, jednostranne upravované prenajímateľom o ročnú mieru inflácie oznámenú Štatistickým úradom Slovenskej republiky za predchádzajúci kalendárny rok.

2. Nájomca sa zaväzuje platiť prenajímateľovi nájomné, ktoré bude nájomca uhrádzať na základe faktúry vystavenej prenajímateľom formou bezhotovostného bankového prevodu na číslo účtu prenajímateľa uvedené v záhlaví tejto zmluvy. Nájomné sa považuje za uhradené
v deň, keď je v plnom rozsahu pripísané na bankový účet prenajímateľa.

**Článok IV.**

**Doba nájmu**

1. Nájom vzniká dňom platnosti a účinnosti tejto zmluvy.

2. Prenajímateľ a nájomca sa dohodli na nájme na dobu neurčitú.

**Článok V.**

**Záverečné ustanovenia**

1. Vo veciach neupravených zmluvou sa zmluvný vzt'ah spravuje Občianskym zákonníkom
a príslušnými ustanoveniami všeobecne záväzných právnych predpisov.

2. Neoddeliteľnú súčasť tejto zmluvy tvorí GO plán, ktorý sa špecifikuje tvar a výmera časti prenajímanej nehnuteľnosti.

2. Zmluva je vyhotovená v dvoch (2) rovnopisoch, jeden (1) rovnopis obdrží prenajímateľ, jeden (1) rovnopis obdrží nájomca.

3. Zmluva nadobúda platnosť dňom jej podpisu zmluvnými stranami a účinnosť dňom po zverejnení zmluvy na webovej stránke prenajímateľa.

4. Zmluvné strany vyhlasujú, že si zmluvu riadne prečítali a potvrdzujú, že zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená
v tiesni za nápadne nevýhodných podmienok a na znak súhlasu ju vlastnoručne podpísali.

V Zborove dňa: V [doplní uchádzač] dňa: [doplní uchádzač]

…………. …………….

prenajímateľ nájomca